Odd Dahl

Odd Dahl (1898–1994) var en norsk ingeniør og flyger.  

 Liv og virke 
Dahl ble født i Drammen, familien flyttet til Kristiania da han var i tenårene. Han var sønn av forretningsmann Lauritz Dahl (1858-1932) og Olga Sørensen.

Til tross for en begrenset formell utdannelse gjorde Odd Dahl en oppsiktsvekkende internasjonal karriere. Han deltok som flyger på Roald Amundsens Maud-ekspedisjon. I løpet av ekspedisjonen utviklet Dahl seg til en meget kompetent instrumentmaker. Denne kunnskapen brakte han, etter ekspedisjonens avslutning, til en stilling ved Carnegie Institute i Washington D.C. Dahl skal ha bidratt til utviklingen av kjernefysikken i USA og Norge. 
I 1936 ble Dahl tilknyttet Christian Michelsens institutt i Bergen hvor han senere bygde tre Van de Graaff-generatorer og en betatron. Odd Dahl deltok sentralt i de innledende internasjonale arbeidsgruppene som førte til opprettelsen av CERN og han og var 1953–1954 leder for den gruppen som planla byggingen av proton-synkrontron-maskinen.

Dahl var også en viktig deltaker i gruppen som utviklet de første norske atomreaktorene på Kjeller og i Halden.

 Priser og utmerkelser 
 1931 – Prisbelønnet av American Association for the Advancement of Science
 1951 – Prisbelønnet av Den Norske Ingeniørforening

 1926 – St. Olavs Orden for deltakelse på «Maud»-ekspedisjonen
 1952 – Æresdoktor ved Universitetet i Bergen
 1952 – Kommandør av St. Olavs Orden
 1952 – Kommandør av den nederlandske Oranje-Nassau-ordenen
 1952 – Medlem av Vitenskapsakademiet

 Filmografi 
 1926 – Med Maud over Polhavet
 CMR 2011- Dr. Odd Dahl - praktisk og teoretisk geni- Copyright CMR- link film 

 Referanser 

Kategori:Norske ingeniører
Kategori:Luftfartspionerer
Kategori:Kjernefysikere
Kategori:Personer tilknyttet Chr. Michelsens Institutt
Kategori:Personer tilknyttet CERN
Kategori:Kommandører av St. Olavs Orden
Kategori:Æresdoktorer ved Universitetet i Bergen
Kategori:Medlemmer av Det Norske Videnskaps-Akademi
Kategori:Instrumentmakere
Kategori:Personer fra Drammen kommune